Source: http://kalender.piibel.net/kal/?fontsize=16&keel=et&viewmode=&year=2016&month=12
Timestamp: 2020-03-28 13:44:09+00:00

Document:
Loosung detsember 2016
Kalender detsember 2016
DETSEMBER KUU LOOSUNG: Mu hing ootab Issandat enam kui valvurid hommikut, kui valvurid hommikut. Ps 130,6
1. Neljapäev Haara kinni õpetusest, ära lase lahti, hoia seda, sest see on su elu! Õp 4,13 Selle korralduse eesmärk on armastus puhtast südamest ja heast südametunnistusest ja siirast usust. 1Tm 1,5 Oh oma sõna hoia ja selget õpetust! Oh oma riiki aita ja ristikogudust! Ka kindlat usku anna! Kui täht siin taeva all meid saatku Sinu sõna siin all, seal üleval! KLPR 188:1. Andreas Gryphtius 1Ts 5,(1-3)4-8; Js 60,15-22
2. Reede Ma heitsin maha ja uinusin; ma ärkasin unest, sest Issand toetab mind. Ps 3,6 Rahu teile kõikidele, kes olete Kristuses! 1Pt 5,14 Mu Jumal ja mu juht, ma nõuan Sind taga tänasel hommikul, mu Jumal ja mu juht, ma nõuan Sind taga tänasel ööl. Ma annan Sulle oma meele, ma annan Sulle oma tahte, ma annan Sulle oma soovid, oma ihu ja igavese hinge. Keldi palve Hs 37,24-28; Js 61,1-6
3. Laupäev Jumal on tõesti hea Iisraelile, nendele, kes on puhtad südamelt. Ps 73,1 Siimeon ootas Iisraeli lohutust. Lk 2,25 Püha Vaim, mu juurde tule, jää mu sisse elama. Südame ma annan Sulle, Sinu templiks saagu ta. Minu südant puhasta, heida sealt kõik minema, mis mind keelab taeva saamast, inglitega rõõmustamast. KLPR 126:4. Mauritius Kramer Ha 2,1-4; Js 61,7-11
2. ADVENDIPÜHAPÄEV Tõstke oma pea ja vaadake üles, sest teie lunastus läheneb! Lk 21,28 Lk 21,25-33; Jk 5,7-8; Js 63,15-16(17-19a) Ps 68,1-19 Jutlus: Mt 24,1-14
4. Pühapäev Issand tõstku oma pale sinu üle ja andku sulle rahu! 4Ms 6,26 Aga lootuse Jumal täitku teid kõige rõõmu ja rahuga usus. Rm 15,13 Tänan Sind, Jumal, et Sa oled mind saatnud elu erinevatel ajajärkudel! Tänan Sind, et Sa oled andnud jaksu seisma jääda ja vastu pidada kergemat otsimata! Kummaline küll, aga tagasi vaadates on meel rõõmus, et on tulnud minna läbi katsumuste tundidest ja et Sina oled andnud jõudu neis vastu pidada! Kui tänu ka selle eest, et Sina ise oled mõnel viivul andnud julgust astuda tundmatusse! Toomas Paul
5. Esmaspäev Rõõmustage Issandas, oma Jumalas. Jl 2,23 Kiidetud olgu Issand, Iisraeli Jumal, et ta on tulnud oma rahva ligi ja toonud talle lunastuse ja on meile äratanud päästesarve oma sulase Taaveti soost. Lk 1,68-69 Mida lähemal oleme Kristusele, seda suuremaks saab vajadus Teda austada. Osvald Tärk Js 25,1-8; Js 62,1-5
6. Teisipäev Eelija ütles: "Kui kaua te lonkate kahe karguga? Kui Issand on Jumal, siis käige tema järel; aga kui Baal on see, siis käige tema järel!" 1Kn 18,21 Jeesus ütleb: "Keegi ei paika vanutamata riidetükiga vana kuube, muidu paik rebeneb selle küljest, uus vanast, ja auk läheb veel suuremaks." Mk 2,21 Aita mind vältida iga pattu ja unustada iga patuallikas; nii nagu udu hajub künkaharjult, haihtugu ka iga paha hägu minu hingest, oo Jumal. Keldi palve Js 26,7-12(13-15); Js 62,6-12
7. Kolmapäev See on Issanda suur heldus, et me pole otsa saanud. Nl 3,22 Aga meie Issanda arm on olnud minu vastu üliväga suur koos usu ja armastusega, mis meile on antud Kristuses Jeesuses. 1Tm 1,14 Jeesuselt saadud armu võidakse säilitada ainult Tema juurde jäädes. Albert Soosaar Ilm 2,1-7; Js 63,1-6
8. Neljapäev Joosua heitis silmili maha ja kummardas ning küsis temalt: "Mida mu Issand räägib oma sulasele?" Jos 5,14 Õndsad on need, kes Jumala sõna kuulevad ja seda järgivad. Lk 11,28 Kui palju on meis julgust öelda inimesele, et Jumal tahab sinuga rääkida? See on võimalik siis, kui oleme lasknud Jumalal endaga rääkida ja oleme võtnud sõnumiviia ülesande. Kui sõnum on Jumalalt, siis läheb see pärale. Muidu mitte. Eenok Haamer 2.Korinther 5,1–10; Jesaja 63,7–16
9. Reede Bileam ütles: "Isegi kui Baalak annaks mulle oma koja täie hõbedat ja kulda, ei või ma üle astuda Issanda, oma Jumala käsust." 4Ms 22,18 Ära lase kurjal võitu saada enese üle, vaid võida sina kuri heaga! Rm 12,21 Armas taevane Isa, anna meile armu kannatlikult taluda seda, kui keegi räägib meist paha või teeb meile väärust, et me ei süttiks vihale ega tahaks kätte maksta. Ärata meis selle asemel kaaskannatamist nendega, kes meid vihkavad, sest nad vigastavad iseendid palju enam kui meid. Halasta, oh Issand, samal mõõdul nii nende kui meie peale. Ja ära lase tulla nende ega meie peale patu õiget karistust, vaid pööra meid kõiki ja õpeta üksteisele andeks andma. Olaus Petri Sk 2,14-17; Js 63,17-64,3
10. Laupäev Vaata, päevad tulevad, ütleb Issand, mil ma lasen tõusta Taavetile ühe õige võsu; tema valitseb kui kuningas ja talitab targasti, tema teeb maal õigust ja õiglust. Jr 23,5 Need aga, kes käisid Jeesuse eel ja järel, hüüdsid: "Hoosanna! Õnnistatud olgu see, kes tuleb Issanda nimel! Õnnistatud olgu meie isa Taaveti tulev kuningriik! Hoosanna kõrgustes!" Mk 11,9-10 Vaata, Jeesus on sündinud, elanud, kannatanud ja surnud ka sinu pattude lunastuseks. Vaata, Ta kõrvaldab ebajumalad ja väärkuningad su südamest ja kingib sulle Jumala lapse vabaduse ja rõõmu! Kes meist ei vajaks seda? Kes meis tohiks lükata tagasi Jumala armastuse käe, kui see meid otsib meie õnne, meie valu, tühjuse ja rahutuse keskelt? Rudolf Kiviranna 1Ts 4,13-18; Js 64,4-11
3. ADVENDIPÜHAPÄEV Valmistage kõrbes Issanda teed; Issand Jumal tuleb jõuliselt! Js 40,3.10 Mt 11,2-6(7-10); 1Kr 4,1-5; Js 40,1-8(9-11); Ps 68,20-36 Jutlus: Lk 3,1-14
11. Pühapäev Ma kogun äraaetu; ma teen nad ülistatuiks ja kuulsaiks kõigis maades, kus nad on pidanud häbenema. Sf 3,19 Jeesus nägi suurt rahvahulka, ja hakkas tal neist hale, sest nad olid nagu lambad, kellel ei ole karjast. Mk 6,34 Armuline Issand Jeesus, luba ükskord puhta südamega vaadata Sinu palet ja vastu võtta lapseõigus Sinu Isa juures. Siis võime väsimatult ülistada armastust, mida Sa meile osutasid, kui rändasime eksiteedel. Oma armastuses juhtisid Sa meid jälle koju. Henrie Schartau
12. Esmaspäev Ava oma suu keeletu heaks, õiguse tegemiseks kõigile põlatuile! Õp 31,8 Pidage meeles vange, nagu te oleksite kaasvangid, ja kurja kannatajaid, sest ka teie olete alles maises ihus. Hb 13,3 Sina, Issand, annad armu vaestele. See maailm on kannatuste maja, täis kaebeid ja häda, vaesust ja lootusetust. Anna meile armu. Anna armu kõigile, kelle elu on liiga raske, kellelt nõutakse rohkem, kui nad jõuavad anda, kes murduvad oma saatuse all, nägemata selle elu mõtet. Jörg Zink Ho 14,2-10; Js 65,1-10
13. Teisipäev Näita siis mulle oma auhiilgust! 2Ms 33,18 Filippus ütles talle: "Issand, näita meile Isa, ja me jääme rahule!" Jeesus ütles talle: "Nii kaua aega olen ma teie juures, ja sa ei ole mind veel ära tundnud, Filippus?" Jh 14,8-9 Suur on ime taevane: Jeesus tuli kõigile! Isa Sõna lihaks sai, Püha Vaim Ta meile tõi. KLPR 31:2. Ambrosiuse hümn Mt 3,7-12; Js 65,11-16
14. Kolmapäev Taeva Jumal annab meile kordamineku, ja meie, tema sulased, võtame kätte ja ehitame! Ne 2,20 Me oleme Jumala kaastöölised. 1Kr 3,9 Issand, meie ei saa päästa maailma ega isegi mitte kõige lähedasemaid. Saame lasta Sinul päästa iseennast ja püüda olla märgiks sellest, et Sina oled armastus. Toomas Paul Js 45,1-8; Js 65,17-25
15. Neljapäev Isa kuulutab lastele sinu ustavust. Js 38,19 Iga kirjatundja, kes on õpetatud taevariigi jaoks, majaperemehe sarnane, kes oma varakambrist võtab välja uut ja vana. Mt 13,52 Jumal, aita rõõmusõnum Jeesusest viia vanematelt lastele, tänasest homsesse! Osaduses Sinuga puhkeb iidne sõnum üha uuesti õitsele ja kõnetab kõiki ajastuid. Marcus Hermen Mt 11,(7-10)11-15; Js 66,1-4
16. Reede Kas mul tõesti peaks olema hea meel õela surmast, ütleb Issand Jumal? Kas mitte sellest, et ta pöördub ära oma teedelt ja jääb elama? Hs 18,23 Või ei saa saa aru, et Jumala heldus tahab sind juhtida meelt parandama? Rm 2,4 Jumal kohus käib üksikuid inimesi pidi. Aga niisamuti Tema heldus ja arm saab nähtavaks üksiku inimese elus, meie enda elus, ja sealtsamast algab meeleparandus - meie oma elust. Mitte kusagilt mujalt, mitte naabrite ja ligimeste juurest ei tule seda oodata, vaid kui see üldse algab, siis meie eneste juurest. Jaan Kiivit jun Js 44,21-23(24-27); Js 66,5-14
17. Laupäev Ma armastan Issandat, sest ta kuuleb mu häält ja mu anumist. Ps 116,1 Aga ingel ütles talle: "Ära karda, Sakarias, sest su anumist on kuuldud ja su naine Eliisabet toob sulle ilmale poja, ja sa paned talle nimeks Johannes." Lk 1,13 Jeesus Kristus, kinnita meie usku seeläbi, et Sa lased meil näha Sinu auhiilgust ja vägevaid tegusid, mida Sa oled aegade jooksul teinud ja veelgi teed. Tee meile ka täna oma auline nimi teatavaks ja võta meid vastu oma õndsasse osadusse. Johann Albrecht Bengel Lk 1,26-38; Js 66,15-24
4. ADVENDIPÜHAPÄEV Olge ikka rõõmsad Issandas! Taas ma ütlen: Olge rõõmsad! Issand on ligidal! Fl 4,4-5 Lk 1,(39-45)46-55(56); Fl 4,4-7; Js 52,7-10; Ps 130 Jutlus: Lk 1,26-33(34-37)38
18. Pühapäev Kes on nagu Issand, meie Jumal, kes kõrgel istub, kes alandub vaatama, mis taevas ja maa peal on, kes tõstab põrmust üles vaevase ja tuhaasemelt viletsa? Ps 113,5-7 Paulus kirjutab: Sest kuigi Kristus löödi risti nõtruses, ometi elab ta Jumala väest. Nii oleme meiegi nõdrad temas, kuid elame koos temaga Jumala väest teie jaoks. 2Kr 13,4 Ainult Kristus lohutab sind kõhklustes ja ainult Temas leiad sa oma tegemistes rahu. Martin Luther
19. Esmaspäev Valgus koidab õigele ja rõõm neile, kes õiglased südamelt. Ps 97,11 Tähte nähes rõõmustasid nad üliväga. Mt 2,10 Nüüd tule jälle, rändaja, Petlemma tähte otsi! Võid leida armu, eksija, uut lootust, hingetroosti. Kes tulid enne, leidsid tee ja igavese elu, tõe. Arm, ilmu nüüd ka meile! KLPR 26:3. Aleksander Abel Js 11,10-13; Lk 1,1-17
20. Teisipäev Jumal teeb suuri ja mõistmatuid asju ning otsatuid imetegusid. Ii 9,10 Jah, meie kõik oleme võtnud tema täiusest, ja armu armu peale. Jh 1,16 Õnnistus tähendab seda, et Jumal on sinuga. Õnnistus märgib seda, et Jumal tuleb kaasa. Joel Luhamets Js 42,5-9; Lk 1,18-25
21. Kolmapäev Häda neile, kes meelehea eest annavad õiguse süüdlastele ja võtavad õiguse õigetelt! Js 5,22.23 Mis kohtuga teie kohut mõistate, sellega mõistetakse kohut teiegi üle, ja mis mõõduga teie mõõdate, sellega mõõdetakse ka teile. Mt 7,2 Ära heida ligimesele ette vigu, mis sul endal on. Rashi Ilm 3,7.8.10.11(12); Lk 1,26-38
22. Neljapäev See ei sünni väe ega võimu läbi, vaid minu Vaimu läbi, ütleb vägede Issand. Sk 4,6 Usus langesid Jeeriko müürid. Hb 11,30 Jeesus, minu tugi, Sa võid väsinugi teha tugevaks. Anna armust suurest, et mind Sinu juurest ilm ei eksitaks. Helduses mind aidates usule Sa kindlust anna, hoolt mu eest veel kanna. KLPR 272:2. Hugo Viktor Karl Wühner Ilm 22,16.17.20.21; Lk 1,39-56
23. Reede Kõik maailma ääred pöörduvad tagasi Issanda juurde. Ps 22,28 Tõeline valgus, mis valgustab iga inimest, oli maailma tulemas. Jh 1,9 Kristuse armastuses langeb meie ellu igavene armastus. Valgus langeb meie süü pimedusse. Valgus langeb igale inimesele, kes meie ellu astub. Valgus langeb igale teele, mida mööda meid juhitakse, igale kannatusele, mis meil tuleb läbi teha. Ükski inimlik valgusallikas ei saa meid tõeliselt aidata. See võib ootamatult kustuda ja meid just siis pimedusse jätta, kui me kõige rohkem valgust vajame. Vaid Tema, Jeesus Kristus, on valgus meie süü üle, meie kaasinimeste üle ja meie saatuse üle. Helmut Gollwitzer Js 7,10-14; Lk 1,57-66
JÕULUÕHTU Mt 1,(1-17)18-21(22-25); Rm 1,1-7; Lk 1,67-80 Jutlus: 2Sm 7,4-6.12-14a
24. Laupäev Mina usun, seepärast ma räägin. Ma olin suures vaevas. Ps 116,10 Kui nüüd Poeg teid vabastab, siis olete tõepoolest vabad. Jh 8,36 Kõik usklikud, tulge, võidutsedes tulge, rõõmuga alustage Petlemma teed, vaatama last, kes meile Päästjaks antud! Kõik kummardama tulge, kõik kummardama tulge, kõik kummardama tulge me Issandat nüüd! KLPR 21:1. John F. Wade
1. JÕULUPÜHA Sõna sai lihaks ja elas meie keskel, ja me nägime tema kirkust. Jh 1,14 Lk 2,(1-14)15-20; Tt 3,4-7; Lk 2,1-14 Jutlus: Mi 5,1-4
25. Pühapäev Kangelaste ammud murtakse katki, aga komistajad vöötavad endid jõuga. 1Sm 2,4 Maarja ütles: Ta on tõuganud maha võimukad troonidelt ja ülendanud alandlikke, näljaseid on ta täitnud heade andidega, ent rikkad saatnud minema tühjalt. Lk 1,52-53 Kui me ise end õigeks mõistame, siis see Jumala ees ei kehti. Ainult siis, kui Jumal kedagi õigeks mõistab, on ta tõeliselt õigeks mõistetud. Albert Soosaar
2. JÕULUPÜHA Jh 1,1-5(6-8)9-14; Hb 1,1-3(4-6); Lk 2,15-20 Jutlus: Jh 8,12-16
ESIMÄRTER STEFANOSE MÄLESTUSPÄEV Kallis on Issanda meelest tema vagade surm. Sinule ma ohverdan tänuohvreid ja hüüan appi Issanda nime. Ps 116,15.17 Mt 10,16-22; Ap (6,8-15)7,55-60 Jutlus: Mt 23,34-37
26. Esmaspäev Issand avab pimedate silmad. Ps 146,8 Tema valgustab teie südame silmi, et te teaksite, milline lootus on tema kutsumises. Ef 1,18 Kuula: ingli lauluhääl kõlab öösel välja peal; rahu maa peal saabunud, vaen ja häda lõppenud! Rõõmsalt laulge, rahvad, nüüd võimsalt kõlagu me hüüd ühes inglikooriga: Kristus sündind, rõõmusta! Kuula: ingli lauluhääl kõlab öösel välja peal! KLPR 20:1. Charles Wesley
27. Teisipäev Pöördu, Issand, minu poole, vabasta mu hing, päästa mind oma helduse pärast! Ps 6,5 Aga Jeesus pöördus ja sõnas naist nähes: "Tütar, ole julge, sinu usk on su päästnud!" Ja naine sai terveks selsamal hetkel. Mt 9,22 Kes ütles sulle, et Jumala käsi on lühemaks jäänud? Tema seda ütelda ei saanud. Ole julge! Sinu lootus elab! Eenok Haamer Jh 21,20-24; Lk 2,21-24
28. Kolmapäev Issand ütles Jeremijale: "Vaata, ma annan oma sõnad sulle suhu." Jr 1,9 Pilv varjas rahva, ja pilvest kostis hääl: "See on mu armas Poeg, teda kuulake!" Mk 9,7 Jumal on lihas, - kes võib seda saladust mõista? Lahti on värav, et võin mina Tema ees seista. Petlemma läen, seal oma Päästjat ma näen, saan Tema õnnistust maitsta. KLPR 18:4. Gerhard Tersteegen Mt 2,13-18; Lk 2,25-35
29. Neljapäev Ära karda neid, sest mina olen sinuga, ja päästan sinu, ütleb Issand. Jr 1,8 Sest Inimese Poeg on tulnud otsima ja päästma kadunut. Lk 19,10 Jeesus ei ole tulnud selleks, et lahendada probleeme meie elus. Ta tuli lahendama meie elu. Osvald Tärk 1Jh 4,11-16a; Lk 2,36-40
30. Reede Ülevam kui paljude vete kohin, ülevam kui mere lained on Issand ülal kõrgel. Ps 93,4 Jeesus Kristus ütleb: "Maailmas ahistatakse teid, aga olge julged: mina olen maailma ära võitnud." Jh 16,33 Taevane Isa! Meie, Sinu lapsed, oleme maa peal, kus meie üle valitsevad rahutus ja mure, kus oleme võõrad ja majalised. Anna meile oma lõpmatu rikkus, mida vajavad meie ihu ja hing. Lase meie tööl korda minna. Õnnista meid päev päeva järel, Sina, kes oled kõikväeline õnnistamaks meid tõeliselt! Olaus Petri Jesaja 63,7–14; Lukas 2,41–52
VANA-AASTA ÕHTU Halastaja ja armuline on Issand, pikameelne ja rikas heldusest. Ps 103,8 Lk 12,35-40; Rm 8,31b-39; Ps 121 Jutlus: Js 30,(8-14)15-17
31. Laupäev Palveteekonna laul Taavetilt. Vaata, kui hea ja armas on see, et vennad ka üheskoos elavad! Sinna on Jehoova seadnud õnnistuse, elu igaveseks ajaks! Ps 133,1.3 Olge üksmeelsed, pidage rahu. Küll armastuse ja rahu Jumal on siis teiega! Issanda Jeesuse Kristuse arm ja Jumala armastus ja Püha Vaimu osadus olgu teie kõikidega! 2Kr 13,11.13 Kõigeväeline, igavene Jumal, me täname Sind kõigi heategude eest, mida me Sinult möödunud aastal ihu ja hinge poolest rohkesti oleme vastu võtnud, ja palume Sind, anna meile hea ja rõõmus uus aasta, hoia meid armulikult õnnetuste eest, ole ligi hädaohtudes ja saada meid meie teel oma jumaliku õnnistusega Jeesuse Kristuse, oma armsa Poja, meie Issanda pärast. Agenda palve

References: Ps 130
 Ps 3
 Ps 73
 Ps 68
 Ps 68
 kohus 
 Ps 116
 Ps 130
 Ps 113
 Ps 97
 Ps 22
 Ps 116
 Ps 116
 Ps 146
 Ps 6
 Ps 93
 Ps 103
 Ps 121
 Ps 133